Το **"We Interrupt This Program"** (μετάφραση: **"Διακόπτουμε το πρόγραμμα"**) είναι το τέταρτο επεισόδιο της Αμερικανικής τηλεοπτικής μίνι σειράς *WandaVision*, η οποία βασίζεται στους χαρακτήρες Γουάντα Μάξιμοφ / Scarlet Witch και Vision των Marvel Comics. Ακολουθεί ένα νιόπαντρο ζευγάρι καθώς προσπαθούν να κρύψουν τις υπερδυνάμεις τους και να ζήσουν μια κανονική ζωή στην προαστιακή πόλη του Γουέστβιου του Νιου Τζέρσεϊ. Το επεισόδιο τοποθετείται στο Κινηματογραφικό Σύμπαν της Marvel (MCU), και η ιστορία του συμβαδίζει με τα γεγονότα των ταινιών του MCU. Γράφτηκε από τους Μπόμπακ Εσφαρτζάνι και Μέγκαν ΜακΝτόνελ και σκηνοθετήθηκε από τον Ματ Σάκμαν.

Οι Ελίζαμπεθ Όλσεν και Πολ Μπέτανι επαναλαμβάνουν τους ρόλους τους ως Γουάντα Μάξιμοφ και Vision, αντίστοιχα, με τους Τιόνα Πάρις, Ράνταλ Παρκ, Κατ Ντένινγκς και Κάθριν Χαν να εμφανίζονται σε δεύτερους ρόλους. Η ανάπτυξη είχε ξεκινήσει μέχρι τον Οκτώβριο του 2018, και ο Σάκμαν εντάχθηκε τον Αύγουστο του 2019. Είναι το πρώτο επεισόδιο της σειράς που απεικονίζει γεγονότα από το πραγματικό MCU και όχι από την ψεύτικη πραγματικότητα της Γουάντα. Τα γυρίσματα πραγματοποιήθηκαν στα Pinewood Atlanta Studios στην Ατλάντα της Τζόρτζια και στο Λος Άντζελες.

Το "We Interrupt This Program" κυκλοφόρησε στην συνδρομητική υπηρεσία Disney+ στις 29 Ιανουαρίου του 2021. Οι κριτικοί επαίνεσαν τις απαντήσεις που δόθηκαν σε κάποια από τα μυστήρια της σειράς και τις ερμηνείες των Πάρις, Παρκ και Ντένινγκς.

Πλοκή
-----

Η Σμηναγός Μόνικα Ραμπό, πράκτορας της S.W.O.R.D. επιστρέφει στη ζωή μετά τον «Αφανισμό» και ανακαλύπτει πως η μητέρα της, Μαρία Ραμπό, είναι νεκρή εδώ και τρία χρόνια. Τρεις εβδομάδες αργότερα επιστρέφει στη δουλειά και ο Αναπληρωτής Διευθυντής, Τάιλερ Χέιγουορντ, τη στέλνει να βοηθήσει τον πράκτορα του FBI, Τζίμι Γου, σχετικά με μία υπόθεση εξαφάνισης στο Γουέστβιου. Εκεί, ανακαλύπτουν πως ένα εξάγωνο πεδίο CMBR στατικού ηλεκτρισμού περιβάλλει την πόλη, το οποίο απορροφά και τη Ραμπό. Η S.W.O.R.D. δημιουργεί μία βάση γύρω από την πόλη στέλνοντας ντρόουνς κι έναν πράκτορα να εξερευνήσουν τι συμβαίνει, ενώ η Ντάρσι Λούις μελετά το φαινόμενο και ανακαλύπτει το σήμα μετάδοσης της *WandaVision*. Μέσω του σήματος, παρατηρούν τα γεγονότα που διαδραματίζονται μέσα στην πόλη συνειδητοποιώντας πως οι πραγματικοί κάτοικοι της πόλης λειτουργούν ως ηθοποιοί της sitcom. Ανάμεσά τους εντοπίζουν και τη Ραμπό, η οποία υποδύεται την «Τζεραλντίν», ενώ η Λούις και ο Γου προσπαθούν να χρησιμοποιήσουν το ραδιόφωνο για να επικοινωνήσουν με τη Γουάντα. Όταν η Ραμπό αναφέρει τον Ultron, η Γουάντα την πετάει έξω από την πόλη, βλέπει προσωρινά τον Vision να παίρνει τη μορφή που είχε όταν πέθανε κι έπειτα, όλα επιστρέψουν στο «φυσιολογικό» και στην κοινή ζωή τους μέσα στη sitcom.

Παραπομπές
----------

1. ↑  Kroll, Justin (19 Σεπτεμβρίου 2018). «Loki, Scarlet Witch, Other Marvel Heroes to Get Own TV Series on Disney Streaming Service (EXCLUSIVE)». *Variety* (στα Αγγλικά). Ανακτήθηκε στις 25 Δεκεμβρίου 2023.
2. ↑  Fisher, Jacob (21 Αυγούστου 2019). «Matt Shakman In Talks To Direct 6-Episode Marvel Studios Series For Disney+ (EXCLUSIVE)». *DiscussingFilm* (στα Αγγλικά). Ανακτήθηκε στις 25 Δεκεμβρίου 2023.
3. ↑  «WandaVision Reportedly Beginning Production in November». *Marvel* (στα Αγγλικά). Ανακτήθηκε στις 25 Δεκεμβρίου 2023.

Εξωτερικοί σύνδεσμοι
--------------------

* *We Interrupt This Program*   στην IMDb

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*WandaVision* |
| --- |
|  |
| 
Κατάλογος βραβεύσεων και υποψηφιοτήτων |
|  |
| Επεισόδια | 
* "Filmed Before a Live Studio Audience"
* "Don't Touch That Dial"
* "Now in Color"
* "We Interrupt This Program"
* "On a Very Special Episode..."
* "All-New Halloween Spooktacular!"
* "Breaking the Fourth Wall"
	+ "Agatha All Along"
* "Previously On"
* "The Series Finale"
 |
|  |
| Σχετικά | 
* *Doctor Strange in the Multiverse of Madness*
* *Agatha: Darkhold Diaries*
 |
|  |
| 
* Κατηγορία **Κατηγορία**
 |

 |